da da tr en da da da da en da da da de en da da da de da ms sv nb sv nn eo da da da da da de id en da da da da en da da da de en da da da de da ms sv nb sv nn eo da da da da da de da da da da da da da da da da da da da da da da da da da da da da da da da af da da da da da da da da da da nds da sv da ro en en en da da da da sv da nl de da da nds
Træning - Velkommen til Moderne Hestehold
Hvad siger andre om Anja?
Da jeg i sin tid selv begyndte at ride, lærte jeg at man skulle varme hesten op ved at skridte for lang tøjle. Herefter skulle man så bruge lidt tid på trav og letridning, og kunne så vælge om man ville fortsætte i trav og nedsidning eller om man ville fortsætte med galop. Efter en skridtpause var hesten så opvarmet, og klar til at man ”rigtig” kunne begynde at ride. I dag tænker jeg lidt anderledes på opvarmningen….. Klik her for at læse mere om opvarmning
At være den leder hesten respektere…
Når vi har med heste at gøre, er vores evne til at håndtere dem på en empatisk og indfølende måde altafgørende for et samarbejde, som både er til glæde for hest og menneske. Men da vi som rovdyr, og heste som flugtdyr, har hver vores måde at leve på, og hver vores måde at opfatte verden på, har vi meget forskellige forudsætninger for at forstå hinanden. Så hvordan er det lige, at vi i praksis udviser gode ”lederevner” over for hesten? Og er det overhovedet nødvendigt at optræde som leder? Eller er det muligt at have et ligeværdigt og demokratisk forhold til hesten? Klik her for at læse mere om, at være den leder som hesten respektere
Vidste du at en stresset hest ikke er i stand til at lære ret meget?
En hest som er påvirket af stress vil have en masse cortisol i blodet, hvilket blandt andet har en negativ effekt på hippocampus -som er den del af hjernen der har med indlæring og hukommelse at gøre. Det vil sige at hesten ikke, eller kun i meget ringe grad, er i stand til at lære noget som helst. Det er derfor meget vigtigt, at hestene føler sig trykke når vi træner dem, så de er i stand til at koncentrere sig, og rent faktisk er modtagelige for at lære det vi ønsker. Klik her for at læse mere om vigtigheden af at vores heste ikke er stressede når vi træner dem
Er det hesten eller rytteren som sejler af sted?
På et tidspunkt var jeg ude hos en ekvipage, som får en smule undervisning ind imellem – og det var endnu én af de dage, hvor jeg ville ønske at jeg havde haft videokameraet med…. Jeg har haft både hest og rytter på briksen, så jeg kender både styrker og udfordringer hos dem begge. De var i gang med opvarmningen da jeg kom…. Klik her for at læse hvad det var jeg så
Hvad gør hesten i situationer den ikke bryder sig om?
I forbindelse med frygt, stress, smerte, misforståelser og frustration, har heste 4 basale reaktionsmønstre. I langt de fleste tilfælde vil vildtlevende heste vælge at flygte fra situationer som de finder faretruende. Men det er sjældent en reel mulighed for vore dages tamheste, og derfor kan enhver situation som hesten finder faretruende udløse hvilken som helst af de fire reaktionsmønstre, afhængig af hestens personlighed, omstændighederne og hestens tidligere erfaringer. Klik her for at læse mere om de 4 reaktionsmønstre
Hvad sker der når vi ”træner” en hest, som ikke er modtagelig for indlæring?
Vi skal være meget varsomme med hvordan vi træner / håndtere en hest som ikke er modtagelig for indlæring. For ud over at hesten formentlig slet ikke lære det vi ønsker at den skal lære, og ikke sætte de muskler som vi ønsker, så risikere vi også meget nemt at øge risikoen for både forskellige former for skader, samt risikoen for sygdom af forskellig art. Klik her for at læse mere om hvad der sker når vi “træner” en hest der ikke er modtagelig for indlæring
Lytter du til din hest?
På et tidspunkt havde jeg endnu én af de dage, hvor jeg ville ønske at jeg havde haft et videokamera med, og tilfældigvis havde haft optaget hele situationen…. Hesten viste nemlig en hel serie af signaler som jeg syntes var meget interessante, og som jeg tror at mange hesteejere kan nikke genkendende til i én eller anden form. I artiklen her prøver jeg at beskrive dem -og at komme med mit forslag til hvordan disse signaler kan oversættes til menneskesprog. Klik her for at læse hvad jeg oplevede og hvordan jeg fortolkede hestens signaler
Hesten viste en tydelig sammenhæng mellem skulderen og bagbenet…
I sidste uge var jeg ude hos en pragtfuld lille hest. Da jeg på et tidspunkt arbejdede i området lige bag skulderen, undrede det ejeren at hesten begyndte at stå og sparke bagud med samme sides bagben… Men det var nu ikke så mærkeligt at den gjorde det. Klik her kan du læse hvorfor hesten reagerede som den gjorde – og  måske får  du så også en idé  om hvorfor  din og din hest træning måske ikke helt giver de resultater som du ønsker
Ved du hvordan hestens bækken ser ud, og hvordan det fungere? Og ved du hvilke symptomer, reaktioner og træningsproblemer der typisk opstår hvis hesten har problemer omkring bækkenet, korsleddet (sacro-iliaca leddet / SI leddet) og/eller hofteleddet? Klik her for at læse lidt om hestens bækken og få svar på spørgsmålene
Har din hest problemer omkring de første 3 halshvirvler?
Vidste du, at det er mellem hestens 3 første halshvirvler at de såkaldte halsnerver kommer ud? Disse nerver sender mange små følenerver ud i musklerne, som hele tiden sender besked til hjernen om kroppens position i forhold til jordoverfladen. Disse nerver er derfor en meget vigtig del af hestens balancesystem, og hvis de bedøves mister hesten sin evne til at gå lige. Derfor vil heste som har problemer i dette område også have problemer med… Klik her for at læse mere om hvordan problemer omkring de første 3 nakkehvirvler påvirker hesten.
Har din hest problemer omkring de sidste 3 halshvirvler?
Vidste du, at hvis hesten har problemer mellem 5., 6. og 7. halshvirvel vil den ofte have skiftende forbenshaltheder, snuble meget, skyde skulderen ud ved bøjninger og/eller have generel stivhed i halsens nederste del. Det skyldes, at… Klik her for at læse mere om hvordan problemer omkring de sidste 3 nakkehvirvler påvirker hesten
Får du maks udbytte af din undervisning?
I forbindelse med træningen af hesten, er det en kæmpe fordel helt specifikt at vide hvor hesten eventuelt har nedsat ledbevægelighed, nedsat smidighed og måske er øm, så man kan tage hensyn til dette i træningen, og arbejde målrettet på at forbedre det. Ligeledes er det en kæmpefordel at vide hvor hesten mangler styrke, samt hvilke muskler / muskelgrupper som måske ”tager over”, og kompensere for manglende styrke andre steder, og som derfor godt engang imellem kan gøre at hesten virker stærkere end den egentlig er, og kan være med til at forklare hvorfor nogle øvelser ”bare ikke vil lykkes”. Klik her hvis du gerne vil læse mere om hvordan du kan hjælpe din underviser til at få indsigt i netop din hests styrker og svagheder
Jo mere du øver dig i at se og mærke på din hest, og vurdere dens bevægelsesmønster, jo bedre bliver du også til at opdage en eventuel halthed. Og i forbindelse med de haltheder som kommer snigende, vil du i mange tilfælde kunne lære at opfange symptomerne allerede inden at hesten reelt bliver halt. Derved skånes hesten for mange smerter, og du vil meget hurtigere kunne gøre noget ved problemet og genoptage træningen. Klik her for at læse mere om vurdering af haltheder
Lænden – et knudepunkt  hos hesten
Hestens lænd er på mange måder et sårbart sted på hesten, og lænden kan næsten komme til at virke som en ”knudepunkt” for mange forskellige problematikker. I artiklen her kan du læse lidt om hvilke problematikker jeg typisk møder hos de heste jeg møder i min dagligdag, og om hvilke symptomer, reaktioner og træningsproblemer der typisk opstår hvis hesten har problemer omkring lænden. Klik her for at læse om hestens lænd -og hvorfor den virker som et knudepunkt
Har din hest en glad tunge?
Beskrivelse af hvorfor heste der har problemer med spændinger og låsninger omkring tungen, tungebenet og kæbeleddet også får problemer med nedsat bevægelighed af rygsøjlen, bliver vanskelige at samle og får nedsat forbensaktion. Klik her for at læse mere om hvorfor det er vigtigt at hesten har “en glad tunge”
Her kan du se ”før og efter billeder” af en hest der led voldsomt af gjordkramper, som ikke brød sig om at blive striglet eller rørt ved, og som havde svært ved at holde fokus. Nu Nyder hesten at blive striglet, den er blevet nem at sadle op og komme på ryggen af, og kan meget bedre koncentrere sig i forbindelse med ridningen. På billederne kan du se hvordan hele den ene side af hestens forpart/bringe ”hænger”, og hvordan den ved hjælp af bl.a. Equine Touch er blevet ”løftet op”. Klik her for at se læse mere om gjordkramper og se før og efter billederne
Har du lagt mærke til hvordan din hest trækker vejret?
Over 90 % af hestens energi bør komme fra ilt, så hvis ikke hesten er i stand til at trække vejret ordentligt, har det temmelig store konsekvenser… I artiklen her kan du læse lidt om hvilke symptomer, reaktioner og træningsproblemer der typisk opstår, hvis hesten i én eller anden grad har problemer med vejrtrækningen, samt om hvilke problemer nedsat vejrtrækning resultere i.
Klik her for at læse mere om hestens vejrtrækning
Din e-mailadresse vil ikke blive publiceret. Krævede felter er markeret med *
Leave this field empty
DOWNLOAD TILMELDING TIL KROPSAFBALANCERING
Opslag I kan printe ud og hænge op i stalden, hvis I vil se om der er andre i stalden / området der også vil være med til at få mig ud.
Adresse: Blæsenborgvej 9, 4320 Lejre
Konto nummer: Reg.nr. 0400 Konto nr. 4015443133